《启行》
明代·滕毅

虞卿双白璧，鲁连千黄金。
重轻岂在彼，在此方寸心。
声名落天岂，辉采流古今。
没齿无一称，终将愧朝簪。
晨趋螭石下，夕过鸾阁阴。
兹焉复申命，载道荆山南。
闲中牧龙媒，郤上驯鸷禽。
岂徒饱刍肉，神俊令销沉。
扬舲大江水，弭节春树林。
高高向明月，聊用开吾襟。

作者简介：元明间镇江人，字仲弘。朱元璋征吴，以儒士见，留徐达幕下。寻除起居注。洪武元年，擢吏部尚书，寻改江西行省参政。